**ELŐTERJESZTÉS**

**A Gazdasági és Városstratégiai Bizottság 2018. április 10-i rendkívüli ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságok 2018. évi üzleti terveinek megtárgyalására**

Az önkormányzat tárgyévi költségvetésének elfogadását követően kerülnek napirendre az önkormányzati tulajdonú gazdasági társaságok éves üzleti tervei. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontja alapján a szakmailag illetékes önkormányzati bizottságok véleményezésével a gazdasági ügyeket ellátó bizottság dönt az üzleti tervek elfogadásáról. Az üzleti tervek jelen előterjesztés mellékletét képezik, így csak röviden kívánom összefoglalni az azokban foglaltakat.

**a) Weöres Sándor Színház Nonprofit Kft.**

A társaság művészeti tevékenységét a megszokott színvonalon és nagyságrendben tervezi a 2018-as évben is. A műsorterv az előző évihez lenne hasonló, a nézőszám és az előadásszám nagyságrendi növekedésével nem számolnak, mivel a színház elérte infrastrukturális határait, a nézőszám is 90 % körüli. A gazdálkodási, szabályozási környezetben idén érdemi változás nem várható, így a 2018. év működése terén a terv a tavalyi évihez hasonló működéssel kalkulál. Legfontosabb változás a személyes közreműködők kapcsán történő kifizetések tervezett alakulásában mutatkozik. A gazdálkodásra hatással lesz a minimálbér és a garantált bérminimum emelése. A bérfeszültség elkerülése érdekében január 1-től általános 4 %-os béremelést hajtott végre a társaság. Tekintettel arra, hogy a társulati tag színészek egyre nagyobb számban preferálják a vállalkozási szerződés alapján történő közreműködést, így ennek költsége az alvállalkozói kifizetéseket növeli, a bérköltséget csökkenti.

A társaság 2018. évre összesen 606.889 eFt összegű bevétellel számol, ebből központi költségvetési támogatás 208.400 eFt, önkormányzati működési támogatás 141.396 eFt, emellett 37.404 eFt a színházépületért fizetett bérleti díj összegével megegyező fenntartói támogatás.

A 2018. évre tervezett kiadások együttes összege 608.889 eFt, amely 25.530 eFt közvetlen anyagköltséget, 153.481 eFt alvállalkozói ráfordítást, 88.530 eFt anyagjellegű szolgáltatást, 263.576 eFt bérjellegű ráfordítást és járulékot, 12.880 eFt személyi jellegű ráfordítást, 55.500 eFt értékcsökkenést és 4.180 eFt egyéb költséget tartalmaz. Az üzleti tervben a társaság 2018. évre várható adózott eredménye 2.500 eFt.

A társaság felügyelőbizottsága a társaság 2018. évi üzleti tervét elfogadta.

**b) Szombathelyi Médiaközpont Nonprofit Kft.**

A 2018. évi üzleti terv alapján a társaság összes bevétele 161.500 eFt, amelyből 84.000 eFt önkormányzati támogatás. Az előző években tapasztaltakat figyelembe véve törekednie kell a társaságnak arra, hogy a jelenlegi médiafelületeinek versenyképességét megőrizze. A feladatok mennyisége növekedett és az ennek teljesítéséhez szükséges anyagi háttér biztosítása is megváltozott. A piaci körülmények megváltoznak, új marketing szemlélet kialakítása vált szükségessé. Együttműködések kialakításával is stabilabbá lehetne tenni a bevételi oldalt.

A szolgáltatások értékesítéséből 59.700 eFt bevétellel számol a társaság, amelyek a következőképpen alakulnak: 28.000 eFt médiareklám, 31.700 eFt egyéb (filmforgatás, videó készítés, DVD - eladás illetve hírügynökségi) szolgáltatásokból tevődik össze.

A szolgáltatások értékesítéséből keletkező árbevételen kívül a társaság egyéb bevételként 1.500 eFt összeggel tervez. A társaság 11.300 eFt bevételt a TVALLANDO 2018 évi pályázatokból tervez, amelyet a HÍRADÓ, valamint a MŰHELY c. kulturális magazin gyártására nyerhetnek el, egyéb pályázatokból 5.000 eFt bevétellel számolnak.

A filmeladásból származó bevételek alakulását az MTVA-val kötött szerződés befolyásolja, ami azt jelenti, hogy ha van mit felkínálni, akkor van rendelés és bedolgozás az M1, M4, M5 csatornákra, az ECHO TV-be és ha a humán, valamint a technológiai feltételek is adottak, akkor van bevétel is. Ai átlaggal nem tud tervezni a társaság, mivel ebből az összegből 6 millió Ft elvonás történt.

Az anyagköltségek tervezett összege 2018. évre 4.190 eFt, az igénybevett szolgáltatások (bérleti díj, karbantartás, hirdetés, reklám, utazás, kiküldetés, posta, könyvvizsgálat) díja 48.300 eFt, egyéb szolgáltatások költségei (bankköltség, biztosítás, tagsági, hatósági és jogdíjak) 3.000 eFt.

Személyi jellegű ráfordításokra 97.200 eFt-ot, értékcsökkenésre 8.500 eFt-ot, egyéb ráfordításokra 310 eFt-ot tervez a társaság.

A 2018. évi üzleti tervében a társaság tehát 161.500 eFt bevétellel, ugyanekkora összegű kiadással, tehát 0 Ft összegű adózott eredménnyel számol.

A társaság felügyelőbizottsága a társaság 2018. évi üzleti tervét elfogadta.

**c) Szombathelyi Képző Központ Közhasznú Nonprofit Kft.**

A társaság kiemelt tevékenysége 2018-ban a TOP-6.8.2-SH1-2016-00001 „Gazdaság és Foglalkoztatásfejlesztési Partnerség a Szombathelyi járás területén” elnevezésű projekt megvalósítása. Szombathely Város Önkormányzatának vezetésével a partnerség képzési és foglalkoztatási programot valósít meg. A szombathelyi járásban működő foglalkoztatási program keretében komplex munkaerő-piaci szolgáltatásokat nyújt a Kft., amelynek koordinációját a Paktum Iroda végzi.

A fenti projekten kívül felnőttképzési tevékenységet végez a cég, amelyből 2018. évben 3 millió Ft árbevételt tervez. Ezen kívül a társaság munkaerő-piaci információs irodája ügyfélszolgálatot működtet, amelynek keretében az ügyfelek igényeire szabott humán szolgáltatásokat nyújt.

A társaság a 2018. évre 21.000 eFt összegű önkormányzati támogatással számol a szakmai feladatainak ellátására. A Kft. üzleti tervben kalkulált összes költsége 24.000 eFt, így a tervezett adózott eredménye 0 Ft lesz.

A társaság felügyelőbizottsága a társaság 2018. évi üzleti tervét elfogadta.

**d) Fogyatékkal Élőket és Hajléktalanokat Ellátó Közhasznú Nonprofit Kft.**

A társaság a 2018. évi tervei alapján 532.625 eFt bevétellel számol. A bevételek között szerepelnek többek között az állami normatív hozzájárulások, Szombathely Megyei Jogú Város Önkormányzatától, az ellátási szerződés alapján biztosított önkormányzati támogatás, pályázati bevételek. A társaság ahhoz, hogy valamennyi kötelező feladatát folytatni tudja, 120.000 eFt önkormányzati támogatást igényel, amelyet a likviditás fenntartása érdekében negyedévente szükséges utalni.

A Kft. 2018. évben is takarékos gazdálkodást folytat, minden pályázati lehetőséget próbál kihasználni, amellyel csökkenteni tudják a költségeket. Amennyiben a 2018. évben sikerül tartani az üzleti tervben előirányzottakat, úgy a társaság képes a működőképességét megőrizni, likviditását fenntartani, továbbá a tervezett feladatokat ellátni.

A társaság 2018. évben 0 Ft adózott eredménnyel számol üzleti tervében.

A társaság felügyelőbizottsága a társaság 2018. évi üzleti tervét elfogadta.

**e) Savaria Turizmus Nonprofit Kft.**

A társaság eredményességét egyrészt a folyamatosan növekvő vendégéjszakák száma, másrészt az évről-évre javuló mérlegeredmények mutatják.

A társaság 2018. évre kitűzött céljai közül a legfontosabbak között említhető a tulajdonosi körrel, a turizmusban érdekelt szolgáltatókkal, a TDM partnerekkel hatékony és zökkenőmentes együttműködés, kommunikáció kialakítása és fenntartása, a TDM szervezet további fejlesztése, erősítése, Savaria Történelmi Karnevál sikeres megszervezése, a Tourinform Iroda szolgáltatásainak a kereslethez és a Magyar Turisztikai Ügynökség előírásaihoz történő igazítása.

A Kft. 2018. évben is aktív pályázati tevékenységet folytat, amelyek között határon átnyúló projektek is vannak. 2018-ban tervezi a társaság a turizmusfejlesztési stratégia aktualizálását.

A 2018. évre figyelembe vehető pénzmaradvány 36.685 eFt. A Kft. a bevételi oldalon 116.907 eFt-ot, a költségek és ráfordítások oldalán szintén ekkora összeget tüntet fel, tehát a társaság 2018. évre 0 Ft eredménnyel számol.

A Kft. bevételi oldalon 51.740 eFt árbevételt, 13.450 eFt szponzori támogatást, reklámbevételt és 31.000 eFt kereskedelmi bevételt tervez.

Szombathely Megyei Jogú Város Önkormányzata és a társaság között létrejött együttműködési megállapodás alapján 25.218 eFt működési, feladat ellátási támogatással kalkulál a társaság a 2018. évben, valamint a Savaria Történelmi Karnevál megszervezésére 35.000 eFt támogatást tervezett az üzleti terv készítése során.

A társaság felügyelőbizottsága a társaság 2018. évi üzleti tervét elfogadta.

**f) Szombathelyi Sportközpont és Sportiskola Nonprofit Kft.**

A Kft. 2018. évben 670.825 eFt bevételt tervez, ezen belül közhasznú és vállalkozási tevékenység bevétele 122.975 eFt, a látvány-csapatsport utánpótlás támogatása 131.500 eFt, látvány csapatsport beruházás 186.445 eFt, kiegészítő sportfejlesztési támogatás 10.000 eFt. Az önkormányzati finanszírozás 135.000 eFt, amelyből 35.000 eFt a Sugár úti Sportcentrum működtetése. Az önkormányzat ezen felül a TAO beruházás önrészeként 79.905 eFt-ot vállalt. További pályázati, támogatási bevételként 5.000 eFt-ot tervez a társaság.

A Kft. 2018-ban 403.818 eFt összes költséget tervez. Ezen felül került megállapításra és kimutatásra a tervadatok között a megvalósuló Metodikai Központ beruházás kivitelezési összege 266.350 e Ft értékben.

A személyi jellegű ráfordítások összegénél a minimálbér emelkedése miatti kötelező béremelés megvalósítása – amely 16 főt érintett – jelentős többletköltséggel járt.

A Farkas Károly utcai Sportcsarnok – amelyben a torna szakosztály végzi tevékenységét – ingyenes használata nem valósul meg, ezért a tervezett 15.600 eFt-os költségcsökkenés helyett csupán kb. 13.800 eFt-os csökkenéssel számolhat a társaság.

A SZOVA Nonprofit Zrt., mint bérbeadó arról tájékoztatta a társaságot, hogy a Sugár úti Sportcentrum bérleti díját az eddig 17.868 eFt helyett 40.000 eFt-ban kívánja meghatározni, azonban ezzel a tényezővel az üzleti terv nem számolt, így az emelés realizálódása esetén önkormányzati többlet támogatás biztosítása válik szükségessé.

Az üzleti tervben részletezett működési cash-flow adataiból az látszik, hogy a finanszírozás a jelenlegi pénzáramok alapján 2018. április hó végéig elegendő.

A társaság felügyelőbizottsága a társaság 2018. évi üzleti tervét elfogadta.

**g) FALCO KC Szombathely Kft.**

A 2016/2017-es bajnoki évben a felnőtt csapat az I. osztályú kosárlabda bajnokságban meglepetésre a 2. helyen végzett, ezüstérmet szerzett.

Ahhoz, hogy a férfi kosárlabda csapat jelenlegi működési feltételei tovább javuljanak a későbbi évek során a következő feltételekre lenne szükség:

* Az Arena Savariában kulturált körülmények között akár 3070 néző is látogathatja a mérkőzéseket. Egy minőségi csapattal jelentősen növelhető a hazai mérkőzések bevétele, még az emelkedő kiadási költségek mellett is.
* A jelenlegi névadó szponzor mellé még egy névadó főszponzorra, vagy több kiemelt támogatóra lenne szükség. Az új sportcsarnok által biztosított lehetőségek és körülmények kiemelt marketing munkával a szponzorok számának bővülését eredményezhetik.
* A televíziós jogok, jogdíjak szövetségi szinten kerültek eladásra, ami jelenleg a bevételi oldal 1%-át teszi ki.

A sportszervezet a most folyó bajnokságra kettős célt tűzött ki maga elé. Az Aréna Savaria nézőkkel való megtöltése hazai bajnoki és nemzetközi kupamérkőzések alkalmával és a nagyon fiatal átlagéletkorú csapat kialakításával a felsőházi középszakaszba való jutást fogalmazta meg a bajnokságban, a kupában pedig a legjobb nyolc közé jutást. A kupában a cél megvalósult, hiszen az alapszakasz felénél a csapat a harmadik helyen állt. A Debrecenben lezajlott Magyar Kupa nyolcas döntőben az ezüstérmet sikerült megszerezni.

A társaság 2018. évben 269.000 eFt bevétellel számol, amelyből 114.000 eFt árbevétel (ebből 100.000 eFt reklámbevétel, 14.000 eFt bérlet és jegybevétel), 125.000 eFt önkormányzati támogatás, 30.000 eFt TAO sporttámogatás.

A bajnoki szezonra szóló reklámszerződések megkötésre kerültek. A naptári évre érvényes szerződéseket akkor tudja a Kft. újratárgyalni, amikor a partner cégek már elfogadott üzleti tervvel rendelkeznek. A KG Invest 2008 Kft-vel szezon végéig megkötött névadó szponzori, a Szerencsejáték Zrt-vel megkötött kiemelt szponzori szerződés aláírása és újabb támogatók bevonása jelentősen javította a reklámbevételeket. A TAO pályázaton a 2017/2018-as bajnoki szezonra beadott sportfejlesztési programot utánpótlásképzésre, nevelésre, fejlesztésre az MKOSZ elfogadta. Az elnyert támogatási összegre a társasági adóval történő feltöltése 2017.december 20-ig 60 %-ban megtörtént.

Kiadási oldalon 267.600 eFt összeget tervez a Kft., így a terv szerint az adózott eredmény 0 Ft.

A társaság felügyelőbizottsága a társaság 2018. évi üzleti tervét elfogadta.

**h) Vas Megyei Temetkezési Kft.**

A Vas Megyei Temetkezési Kft., valamint a Szombathely, Ferenczy István u. 1. szám alatti ingatlan 2017. július 10. napjával Szombathely Megyei Jogú Város Önkormányzatának tulajdonába került. A társaság közfeladat ellátása a Kegyeleti Közszolgáltatási és a 2017. november 21-én a társaság és az Önkormányzat között kötött vagyonkezelési szerződés alapján történik. A bevételek az elvégzett munka után, havi vagy negyedéves számlázás formájában kerülnek jóváírásra. A temetésszolgáltatás árbevétele minimális áremeléssel számolva a 2017. évihez hasonló nagyságrendű a terv szerint, 324.120 eFt.

A 2018. évi pénzügyi terv adatai hasonlóak az előző évhez. Azonos nagyságrendet képvisel a temetőüzemeltetéssel ellátott terület nagysága és a fenntartására költött pénzeszköz is. Az Önkormányzat 2017. december 1-től lemondott a sírhely-és létesítmény igénybevételi díjakról a társaság javára.

Tényként megállapítható, hogy január-február hónapban az előző év azonos időszakában végzett 301 temetéssel szemben csupán 196 temetést végzett, amely jelentős bevételkiesést jelentett.

A költségek tekintetében az alábbiakkal számol a társaság 2018. évre. Eszközbeszerzésre 16.360 eFt-ot, anyagjellegű ráfordításra 64.300 eFt-ot, igénybevett szolgáltatásra 50.500 eFt-ot, egyéb szolgáltatásra 5.500 eFt-ot, személyi jellegű ráfordításra 194.700 eFt-ot, egyéb ráfordításra 8.000 eFt-ot tervez a társaság.

Az előzetes mérlegadatok alapján – amelyek a költségvetési rendeletben meghatározott 30.000 eFt-os önkormányzati működési támogatás figyelembe vételével kerültek meghatározásra – a társaság 16.195 eFt veszteséget prognosztizál 2018. évre. Erre tekintettel javaslom, hogy a Tisztelt Bizottság kérje fel a polgármestert, hogy az önkormányzat 2018. évi költségvetési rendeletének soron következő módosítása során vizsgálja meg a tervezett veszteség finanszírozását, és ez alapján kérje fel a ügyvezetőt az üzleti terv módosítására.

A Gazdasági és Városstratégiai Bizottság a 382/2017. (XII.11.) GVB. sz. határozatában jóváhagyta a Vas Megyei Temetkezési Kft. temetkezési feladatok ellátására vonatkozó középtávú tervét. A társaság 2018. évi üzleti tervének 2. sz. mellékletében részletezi a 2018. évre tervezett beszerzéseit és beruházásait, amely az alábbi feladatokat tartalmazza:

* a Jáki úti temető U-3 parcellája növényállományának cseréje a növényzet elöregedése miatt, a temető leromlott belső útjainak aszfaltozása;
* az erdő és a sírok közé tervezett kerítés felépítése, a vadak távoltartása érdekében;
* a vizesblokk felújítása, WC konténerek vásárlása;
* az Oladi temető nyugati felén kerítés építése, amelyhez társul a növényzet irtása, a terep rendezése;
* a Zarkaházi temető kerítéseinek cseréje a temetők zavartalan működésének biztosítása érdekében.

A fenti tevékenységek elvégzését indokolja a temetőkről és a temetkezés rendjéről szóló 1999. évi XLIII. törvény 9. § (1) bekezdése, amely szerint a temető létesítése során a temetőtulajdonos utat, a temető bekerítését vagy élősövénnyel való lehatárolását, valamint illemhelyet a Korm. rendeletben meghatározottak szerint köteles biztosítani.

A fűnyírók és fűkaszák beszerzése a temetők fenntartásának elengedhetetlen részét képezik.

Az Üzleti terv 2. sz. mellékletében részletezett feladatokat a Polgármesteri Hivatal Kommunális és Környezetvédelmi Irodája megvizsgálta, és azok elvégzését indokoltnak tartja.

A társaság felügyelőbizottsága a társaság 2018. évi üzleti tervét elfogadta.

**i) Szombathelyi Parkfenntartási és Temetkezési Kft.**

A társaságnak sikerült az előző évben kidolgozott működési stratégiát megvalósítani és stabilizálni a társaság működését. Az előző évek tapasztalatai alapján teljes mértékben áthidalta a Kft. az első negyedévben jelentkező forráshiányos időszakot, valamint az év további részében sem jelentkeztek likviditási problémák.

A vállalkozói szerződésen kívül jelentkező önkormányzati feladatokat is sikerült maradéktalanul végrehajtani, az üzleti tervet teljesítették. 2018. évben nem szükséges hitelt felvenni sem a beszerzésekhez, sem a működés elősegítéséhez. A kötelezettségek naprakész teljesítésével a likviditási problémák megszűntek.

A társaság feladatellátása továbbra is a vállalkozási szerződésben foglaltak alapján meghatározott munkatípusok éves ütemterve alapján zajlik.

A társaság fő bevételi forrása az önkormányzattal, mint kizárólagos tulajdonossal kötött vállalkozói szerződések alapján történő munkavégzés. A közbeszerzési törvény „in-house” rendelkezései értelmében a bevételek 10 %-a származhat önkormányzati forrásokon kívüli bevételekből. A költségek jelentős hányadát a bérek és járulékaik, valamint az alvállalkozói díjak teszik ki.

A 2018. évben a társaság üzleti terve alapján 291.338 eFt bevétellel, 290.953 eFt kiadással, 385 eFt adózás előtti eredménnyel, míg 350 eFt összegű adózott eredménnyel számol.

A társaság felügyelőbizottsága a társaság 2018. évi üzleti tervét elfogadta.

**j) Savaria Városfejlesztési Kft.**

A társaság 2018. évi üzleti terve az önkormányzattal megkötött/megkötés alatt álló szerződések figyelembevételével készült. 2018. évre a társaság 182.675 eFt összegű bevétellel és ugyanekkora összegű kiadással számol. A társaság tervezett bevétele 16.244 eFt összegben műszaki ellenőrzési díjból, 120.724 eFt összegben a TOP projektek megvalósítási feladataiból, 56.951 eFt összegű egyéb bevételekből (TOP turisztikai, CLLD, nemzetközi projektek) valamint működésre fordítható 5.000 eFt alapítói támogatásból tevődik össze.

Kiadási oldalon 105.633 eFt anyagjellegű ráfordítást, 73.542 eFt személyi jellegű kiadást, 1.000 eFt értékcsökkenést és 2.500 eFt egyéb ráfordítást tervezett a társaság.

A Kft. részére a tulajdonos önkormányzat 2016. évben a folyamatos és zavartalan működéshez 20.000 eFt összegű tagi kölcsönt biztosított, amelynek visszafizetési határideje 2018. június 30.

A társaság felügyelőbizottsága a 2018. évi üzleti tervet elfogadta.

**k) Szombathelyi Távhőszolgáltató Kft.**

A társaság alaptevékenységből származó bevételeinek tervezése 2012-től megváltozott. A lakossági felhasználóknak, illetve a külön kezelt intézményeknek nyújtott szolgáltatás díjait a Nemzeti Fejlesztési Miniszter rendeletben határozza meg. Az elmúlt évben a díjak változatlanok maradtak. 2018. év tekintetében az érvényben lévő díjakkal kalkulálnak. Az alapdíjak tervezése 2018. január havi számlázási értékek (lekötött teljesítmény illetve fűtött légtérfogat) szerint készült. Az egyéb felhasználók esetében nincs tervben a díjak módosítása. A bevétel tervezett összege a 2017. évi ténnyel nagyságrendileg egyező.

A hődíj bevételek az energetikai terv mennyiségeire épülnek. A bevételek kalkulálása figyelembe veszi a hatályos NFM rendeletben kihirdetett díjakat. Az éves fűtési hőértékesítési tervezett mennyiség 363.357 GJ, a 2017. évi tény 381.924 GJ volt. A bevételi terv ennek arányában alacsonyabb a 2017. évesnél. Az egyéb értékesítésbe a bérleti, üzemeltetési díjak valamint a megrendelésre végzett egyéb szolgáltatások tartoznak. A bevételek összege növelhető, amennyiben a Kft. az előző évekhez hasonlóan kap megrendelést fűtéskorszerűsítésre. Jelenleg még nincs konkrét munkára szerződés, így a tervezett bevétel (ezzel arányosan az anyagköltség ide tartozó része is) kevesebb az elmúlt évinél.

Az egyéb bevételekben a hátralékkezelésből származóan kirótt összegek (kötbérek, kamatok, végrehajtási díjak) szerepelnek. Itt kerül kimutatásra a számviteli előírásoknak megfelelően a korábban fejlesztésekre kapott vissza nem térítendő támogatások időarányos része. Emiatt az egyéb bevétel jelentősen nagyobb a korábban „megszokott” bevételhez képest. Az üzleti terv tartalmazza a Szombathely Megyei Jogú Város Önkormányzata (5 millió Ft értékben) ill. E-on Energiatermelő Kft. (1,666 millió Ft értékben) oldaláról jelentkezett pozitív céges arculati megjelenést támogató szerződések ellenértékét.

A társaság pénzügyi helyzete a prognózis szerint 2018. évben folyamatos likviditást biztosít a működéshez.

A hátralékkezelésnél a lakossági tartozások szinten tartásával, ill. csökkentésével számol a Kft. Mindezek ellenére úgy érezzük, hogy a felhalmozott közüzemi - többek között távhődíj - tartozások rendezése önerőből gyakran már nem lehetséges. A lakásfenntartási nehézségekkel küzdőknek többsége önkormányzati bérleménnyel rendelkezik, jelentős részüknek több hónapos hátralékállománya van. Szombathely Megyei Jogú Város Önkormányzata 1076 aktív lakossági és 70 aktív közületi ingatlannal rendelkezik, melyekben távhőszolgáltatást biztosít társaságunk. Ebből az állományból 534 lakossági és 17 közületi ingatlanban halmoztak fel hátralékot. Az önkormányzati hátralék a teljes lakossági hátralék 35,61% - át teszi ki. A Kft. hátralékkezelési politikájának következetes alkalmazásával igyekszik csökkenteni a hátralékok felhalmozását.

Az 50/2011. (IX.30.) NFM rendelet szerint Kft. távhőszolgáltatás hatálya alá tartozó tevékenységéből származó adózás előtti eredménye nem haladhatja meg az ármegállapítás során figyelembe vett könyv szerinti bruttó eszközérték és a nyereségtényező szorzatának mértékét (nyereségkorlátot), mely 2 %. A Szombathelyi Távhőszolgáltató Kft. 2017. évben 304.163 eFt céltartalékot képzett a 2%-os nyereséghányad feletti eredmény energia hatékony elköltésére. A távhőszolgáltató köteles a nyereségkorlát feletti eredményét a távhőtermelés és távhőszolgáltatás energiahatékonyságát növelő, vagy költségének csökkentése érdekében felmerülő beruházásra fordítani a nyereségkorlát feletti eredmény keletkezését követő két éven belül. A fenti 304.163 eFt. összegből 2018. december 31-ig kell energiahatékonyságot növelő beruházásra elkölteni. A beruházási tervben megjelölésre kerültek a lehetségesen elszámolható beruházások.

A társaság üzleti tervben tervezett adózás előtti eredménye 3.275 eFt.

A társaság felügyelőbizottsága a társaság 2018. évi üzleti tervét elfogadta.

**l) SZOMHULL Szombathelyi Hulladékgazdálkodási Közszolgáltató Nonprofit Kft.**

A Kft. 2018. évi üzleti terve két alapvető feltételezésből indul ki, egyrészt feltételezi, hogy a társaság egész évben tovább végezheti közszolgáltatói tevékenységét a jelenlegi szervezeti felállásban, a jelenleg ellátott településeken, másrészt azzal számol, hogy a közszolgáltatás ellátásáért 3,50 Ft/liter szolgáltatási díjat kap az NHKV Zrt-től. Amennyiben ezek a feltételek teljesülnek, akkor a számítások szerint 981.100 eFt árbevétel mellett az eredmény 22.739 eFt veszteség lesz. A feltételezés alapja az NHKV Zrt. vezérigazgató helyettese által írt levél.

Amennyiben az alapfeltételezések valamelyike nem teljesül, akkor a Kft. fennmaradása, további működése veszélybe kerül. Szervezeti szempontból az egyik lehetséges megoldás, hogy Szombathely Megyei Jogú Város Önkormányzata az STKH Sopron Nonprofit Kft-vel köt közszolgáltatási szerződést, aki megbízza alvállalkozóként a SZOVA Nonprofit Zrt.-t. A másik lehetőség, hogy idegen alvállalkozó bevonásával látja el a feladatot, amely a SZOVA Nonprofit Zrt. működésére is negatív hatással lenne.

A korábbi számítások szerint a 3,50 Ft/liter szolgáltatási díj fedezetet nyújtott a közszolgáltatás költségeire, azonban a tevékenység volumenének és árbevételének csökkenése, valamint a költségek növekedése miatt azonban már ilyen mértékű díjbevétel esetén is veszteséggel kell számolni. A jogszabály alapján járó 1,92 Ft/liter szolgáltatási díj alapján kalkulált veszteség kb. 400-500 millió Ft lenne.

További kockázatot jelent, hogy az NHKV Zrt. a szolgáltatási díj megfizetésével jelentős késedelemben van, 2017. év végéig csak a 2017. I. negyedévi díjat kapta meg a társaság, a második és harmadik negyedév teljesítményének elszámolására csak 2018. február-március hónapban került sor, a jogszabály szerinti 1,92 Ft/liter áron. Mindezek miatt a társaság a SZOVA Nonprofit Zrt.-vel szemben jelentős összegű, 700 millió forintot meghaladó adósságot halmozott fel.

A társaság 2018. évre 981.100 eFt bevétellel, 1.003.140 eFt kiadással, tehát 22.739 eFt veszteséggel számol.

A társaság felügyelőbizottsága a társaság 2018. évi üzleti tervét elfogadta.

**m) SZOVA Szállodaüzemeltető Kft.**

A SZOVA Szállodaüzemeltető Kft. feladata a SZOVA Nonprofit Zrt. által a Service4 YOU Hotel Management Kft-vel együttműködésben a Tófürdő területén megvalósítani tervezett szállodaépítés előkészítése és lebonyolítása, majd a szálloda üzemeltetése. A társaság 2017-ben kezdte meg tevékenységét, ekkor a koncepciótervek elkészítését és tulajdonos általi jóváhagyását követően megrendelte a szálloda engedélyes és kiviteli terveinek elkészítését. Az erre vonatkozó 64.654.000 Ft + ÁFA összegű szerződés alapján az Addval Kft. a terveket elkészítette és az illetékes építési hatósághoz benyújtotta. Jelenleg a részletes kiviteli tervek elkészítése zajlik, majd ezt követően kerül sor indikatív kivitelezői árajánlatok kérésére, amely alapján meghatározható a beruházás becsült költsége, illetve a beruházáshoz szükséges forrás összege. A társaság a beruházást részben önerőből, nagyobb részben projekthitelből tervezi megvalósítani. Mivel a projekt kezdete óta eltelt két évben jelentős áremelkedés következett be az építőiparban, a kiviteli szakaszban a szokásosnál is nagyobb gondot kell fordítani a beruházási költségkontrollra. A finanszírozási tárgyalásokkal párhuzamosan meg kell kezdeni a kivitelezésre irányuló beszerzési eljárás előkészítését. A kivitelezői pályázat kiírására várhatóan 2018. novemberében kerülhet sor, a kivitelezés pedig optimális esetben 2019. áprilisában kezdődhet.

A társaság jelenlegi tevékenységét figyelembe véve bevételekkel nem lehet számolni, a felmerülő költségek döntő része pedig a szálloda beruházáshoz egyértelműen hozzárendelhető, így azok nem az eredmény terhére, hanem a beruházás bekerülési értékének részeként kerülnek elszámolásra, ezek együttes összege 19.500 eFt. Az eredményt azok a költségek terhelik, amelyek ily módon nem elszámolhatóak (adminisztratív költségek, számviteli szolgáltatások és könyvvizsgálat díja, bankköltségek, egyéb költségek), ezek összege 1.420 eFt.

Mindezek mellett a 2017. évi üzleti tervben jóváhagyott 64.654 eFt-os tervezési költség jelentős részének, 47,5 millió Ft-nak a kifizetése is áthúzódik 2018-ra. A társaság likviditását a tulajdonosok közötti megállapodás alapján az alaptőke, azon túlmenően pedig a SZOVA Nonprofit Zrt. által nyújtandó tagi kölcsön biztosítja. A kölcsönszerződés tervezetét a Közgyűlés 349/2017. (XII.14.) Kgy. számú határozatával jóváhagyta. A kölcsön maximális összege 412.500 eFt, kamata megegyezik a jegybanki alapkamat mértékével. A beruházás üzembe helyezéséig felmerülő kamat szintén a bekerülési érték részét képezi. 2018-ban nem lesz szükség a teljes kölcsön lehívására, éves átlagban 50 millió forintos kölcsönnel és 500 eFt kamatköltséggel számol a társaság.

Fentiek alapján a Kft. 2018. évi tervezett adózott eredménye 1.420 eFt veszteség, tervezett beruházási kerete 19.500 eFt.

A társaság felügyelőbizottsága a társaság 2018. évi üzleti tervét elfogadta.

Tájékoztatom a Tisztelt Bizottságot, hogy az üzleti tervek terjedelmükre tekintettel elektronikus úton kerülnek megküldésre, amelyek elérhetőek és letölthetőek a www.szombathely.hu honlapon a „Közgyűlés / e-bizottság/ 2018” menüpont alatt.

Kérem a Tisztelt Bizottságot, hogy az előterjesztést a mellékelt üzleti tervekre kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2018. április 5.**

**/: Dr. Puskás Tivadar :/**

**I.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Weöres Sándor Színház Nonprofit Kft. 2018. évi üzleti tervét 2018. évi üzleti tervét 141.396 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Jordán Tamás, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**II.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Médiaközpont Nonprofit Kft. 2018. évi üzleti tervét 84.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Lovass Tibor, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**III.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Képző Központ Közhasznú Nonprofit Kft. 2018. évi üzleti tervét 21.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Bálint András, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**IV.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Fogyatékkal Élőket és Hajléktalanokat Ellátó Közhasznú Nonprofit Kft. 2018. évi üzleti tervét 120.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Dr. Horváthné Németh Klára, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**V.**

**Határozati javaslat**

**…./2018. (IV. 10.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Savaria Turizmus Nonprofit Kft. 2018. évi üzleti tervét 25.218 eFt működési, feladat ellátási támogatással, továbbá a Savaria Történelmi Karnevál megrendezéséhez nyújtott 35.000 eFt összegű önkormányzati támogatással jóváhagyásra javasolja a taggyűlésnek.

2. A Bizottság felhatalmazza a polgármestert, hogy a társaság taggyűlésén a fenti döntést képviselje.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Grünwald Stefánia, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: 1. pont: azonnal

 2. pont: a társaság taggyűlése

**VI.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Sportközpont és Sportiskola Nonprofit Kft. 2018. évi üzleti tervét 135.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Karácsony Krisztina, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**VII.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a FALCO KC Szombathely Kft. 2018. évi üzleti tervét 125.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Gráczer György, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**VIII.**

**Határozati javaslat**

**…./2018. (IV. 10.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Vas Megyei Temetkezési Kft. 2018. évi üzleti tervét 30.000 eFt önkormányzati támogatással, 16.195 eFt veszteséggel jóváhagyja.

2. A Bizottság felkéri a polgármestert, hogy az önkormányzat 2018. évi költségvetési rendeletének soron következő módosítása során vizsgálja meg a tervezett veszteség finanszírozásának lehetőségét, és ez alapján kérje fel az ügyvezetőt az üzleti terv módosítására.

3. A Bizottság jóváhagyja a Vas Megyei Temetkezési Kft. 2018. évben elvégzendő feladatait, melyhez a pénzügyi forrást – tekintettel az elvégzendő feladatok és beruházások jogszabály által előírt szükségességére – a 2018. évi költségvetési rendelet soron következő módosításakor figyelembe veszi, és a pénzügyi fedezetet biztosítja hozzá.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Kiskós Ferenc, a társaság ügyvezetője

 Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő**: azonnal

**IX.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Parkfenntartási és Temetkezési Kft.2018. évi üzleti tervét 350 eFt adózott eredménnyel jóváhagyja.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(a végrehajtásért:

Kiss Dávid, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: azonnal

**X.**

**Határozati javaslat**

**…./2018. (IV. 10.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Savaria Városfejlesztési Kft. 2018. évi üzleti tervét 5.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(a végrehajtásért:

Dr. Ajkay Adrián, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: azonnal

**XI.**

**Határozati javaslat**

**…./2018. (IV. 10.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Távhőszolgáltató Kft. 2018. évi üzleti tervét 3.275 eFt adózás előtti eredménnyel jóváhagyásra javasolja a taggyűlésnek.

2. A Gazdasági és Városstratégiai Bizottság felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

Dr. Németh Gábor, a SZOVA Nonprofit Zrt. vezérigazgatója

 (A végrehajtásért felelős:

 Kovács Márta, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: a társaság taggyűlése

**XII.**

**Határozati javaslat**

**…./2018. (IV. 10.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a SZOMHULL Szombathelyi Hulladékgazdálkodási Közszolgáltató Nonprofit Kft. 2018. évi üzleti tervét 22.739 eFt veszteséggel jóváhagyásra javasolja a taggyűlésnek.

2. A Gazdasági és Városstratégiai Bizottság felhatalmazza a polgármestert, hogy a társaság taggyűlésén a fenti döntést képviselje.

3. A Bizottság tudomásul veszi, hogy az üzleti terv arra a feltételezésre támaszkodik, hogy 2018. évben továbbra is a SZOMHULL Nonprofit Kft. látja el a hulladékgazdálkodási közszolgáltatást Szombathelyen, Jákon és Táplánszentkereszten, és a szolgáltatás ellátásáért 3,50 Ft/liter szolgáltatási díjat kap az NHKV Zrt.-től. A Bizottság felkéri a társaság ügyvezetőjét, hogy amennyiben a terv alapfeltételezései nem teljesülnek és a társaság működése veszélybe kerül, arról haladéktalanul tájékoztassa Szombathely Megyei Jogú Város Közgyűlését.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Puklér Géza, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: 1.-2. pont: a társaság taggyűlése

 3. pont: azonnal

**XIII.**

**Határozati javaslat**

**…./2018. (IV. 10.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bf) alpontjában kapott hatáskörében eljárva a SZOVA Szállodaüzemeltető Kft. 2018. évi üzleti tervét 1.420 eFt tervezett veszteséggel és 19.500 eFt beruházási keretösszeggel jóváhagyásra javasolja a taggyűlésnek.

2. A Gazdasági és Városstratégiai Bizottság felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

Dr. Németh Gábor, a SZOVA Nonprofit Zrt. vezérigazgatója

 (A végrehajtásért felelős:

 Dr. Németh Gábor, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: a társaság taggyűlése